ΓΡΑΠΤΗ ΕΡΩΤΗΣΗ E-2581/02

υποβολή: Camilo Nogueira Romn (Verts/ALE) προς την Επιτροπή

(16 Σεπτεμβρίου 2002)

Θέμα: Οδός ταχείας κυκλοφορείας στο Morrazo, στη Γαλικία

Η κυβέρνηση της Γαλικίας σχεδιάζει την κατασκευή ενός δρόμου ταχειας κυκλοφορείας κατά μήκος της χερσονήσου του Morrazo που θα βαίνει παράλληλα προς την πλαγιά του όρους, σε μήκος 21,5 χλμ. Οι κάτοικοι του Morrazo δέχονται ότι ο δρόμος αυτός είναι αναγκαίος, θεωρούν όμως ότι με την προβλεπόμενη διαδρομή και με τις επιλεγείσες τεχνικές λύσεις, ο δρόμος θα προκαλέσει σοβαρές κοινωνικές, οικονομικές και οικολογικές ζημίες, καθώς και ζημίες στο τοπίο, που μπορούν και πρέπει να αποφευχθούν. Η Χερσόνησος του Μοrrazo είναι πυκνοκατοικημένη και η ακτή της έχει αλιευτικούς και εμπορικούς λιμένες και βραχίονες θαλάσσης και ακτές που συγκαταλέγονται μεταξύ των αξιολογότερων της Γαλικίας, με πληθυσμό που κατανέμεται σε μια οροσειρά με ποικίλη και ωραία ορογραφία.

Η κυβέρνηση της Γαλικίας έδωσε στη δημοσιότητα, τον Αύγουστο του 2000, την ενημερωτική μελέτη. Η αντίστοιχη μελέτη περιβαλλοντικών επιπτώσεων δημοσιεύθηκε από την κυβέρνηση τον Ιούλιο του 2001, τον δε Σεπτέμβριο του αυτού έτους εγκρίθηκαν η διαδρομή και ο χαρακτηρισμός του έργου ως κοινής ωφελείας. Τώραπογράφονται οι προκαταρκτικές πράξεις για την απαλλοτρίωση των οικοπέδων. Μεγάλος αριθμός κατοίκων της περιοχής Morrazo —4000 άτομα συνασπισμένα σε ενώσεις γειτόνων, κοινότητες ακαλλιέργητων γαιών και συλλογικώνδάτων— που δεν συμφωνούν με το σχέδιο που παρουσίασε η κυβέρνηση της Γαλικίας κατά τη διαδικασία ενημέρωσης του κοινού, προέβαλαν αντιρρήσεις ως προς ορισμένα τμήματα της διαδρομής και των τεχνικών λύσεων που περιλαμβάνονται στην ενημερωτική μελέτη που δημοσίευσε η κυβέρνηση τον Αύγουστο του 2000. Διασπιστώθηκε, όμως, ότι πολλές από τις διαμαρτυρίες πουπέβαλαν οι κάτοικοι του Morrazo περιελήφθησαν από την κυβέρνηση της Γαλικίας στη μελέτη περιβαλλοντικών επιπτώσεων του Ιουλίου 2001, χωρίς ωστόσο να έχουν ληφθείπόψη από το σχέδιο της ίδιας της κυβέρνησης. Οι καταγγελίες πουπέβαλαν οι πολίτες του Morrazo αγνοήθηκαν η δε κυβέρνηση αγνόησε έως και τα επιχειρήματα που προσυπογράφουν οι δημοτικές αρχές του Μοrrazo.

Κατόπιν των ανωτέρω ερωτάται η Επιτροπή: Ο δρόμος ταχείας κυκλοφορίας του Μοrrazo χρηματοδοτείται από τα Διαρθρωτικά Ταμεία· Έχει την άποψη η Επιτροπή ότι ο προϋπολογισμός που παρουσίασε η κυβέρνηση της Γαλικίας αρκεί για να ανταποκριθεί στις κοινωνικές, οικονομικές και οικολογικές απαιτήσεις καθώς και στις απαιτήσεις του τοπίου της Χερσονήσου του Μοrrazo; Γνωρίζει η Επιτροπή τις περιστάσεις διεξαγωγής της μελέτης και εφαρμογής του σχεδίου· Ανταποκρίνεται η μελέτη περιβαλλοντικών επιπτώσεων πουπέβαλε η κυβέρνηση της Γαλικίας στις απαιτήσεις των οδηγιών της ΕΕ· Εξέτασε η Επιτροπή κατά πόσον το τελικό σχέδιο ανταποκρίνεται στις απαιτήσεις της αντίστοιχης μελέτης περιβαλλοντικών επιπτώσεων· Είναι η Επιτροπή διατεθειμένη να εξετάσει τις καταγγελίες πουπέβαλαν οι κάτοικοι της περιοχής του Μοrrazo; Γνωρίζει η Επιτροπή ότι η κυβέρνηση της Γαλικίας αρνείται τον διάλογο που ζητούν οι κάτοικοι της περιοχής, οι οποίοι προέβαλαν αντιρρήσεις ως προς το σχέδιο κατασκευής της οδού ταχείας κυκλοφορίας· Είναι διατεθειμένη να ευνοήσει τον διάλογο αυτό·

Συμπληρωματική απάντησητου κ. Barnier εξ ονόματος της Επιτροπής

(18 Φεβρουαρίου 2003)

Οι ισπανικές αρχές ενημέρωσαν την Επιτροπή ότι σκοπεύουν να περιλάβουν στο μέτρο αριθ. 6.1 (Carreteras y autovas) του Επιχειρησιακού Προγράμματος Galicia 2000-2006, έργο κατασκευής οδού ταχείας κυκλοφορίας στη χερσόνησο Morrazo.

Η εν λόγω οδός ταχείας κυκλοφορίας θα έχει μήκος 21 km και εκτιμώμενη δαπάνη 70 003 700,54 ευρώ. Οι εργασίες θα έπρεπε να ξεκινήσουν μεταξύ Δεκεμβρίου έτους 2002 και Φεβρουαρίου έτους 2003 και θα διαρκούσαν μέχρι το έτος 2006.

Οι ισπανικές αρχές γνωστοποίησαν επίσης ότι ήδη για το εν λόγω έργο είχε πραγματοποιηθεί μελέτη περιβαλλοντικής επίπτωσης, της οποίας η αντίστοιχη δήλωση, που είχε εκδοθεί από τη Direccin General de Obras Pblicas de la Xunta de Galicia, ημερομηνίας 27 Ιουλίου έτους 2001 είχε δημοσιευτεί στην Επίσημη Εφημερίδα της Γαλικίας φύλλο αριθ. 158 της 16ης Αυγούστου 2001. Δεδομένου ότι η Επιτροπή δεν έχει ακόμη λάβει την εν λόγω αξιολόγηση περιβαλλοντικής επίπτωσης δεν είναι δυνατόν κατά το στάδιο αυτό να αποφανθεί όσον αφορά το περιεχόμενο ή την επάρκειά της στην οδηγία αριθ. 85/337/ΕΚ(1), όπως έχει τροποποιηθεί με την οδηγία αριθ. 97/11/ΕΚ(2).

Υπογραμμίζεται ότι, δεδομένου ότι πρόκειται για έργο του οποίου η συνολική δαπάνηπερβαίνει τα 50 εκατ. ευρώ,πό την έννοια των διατάξεων του άρθρου 25 του κανονισμού (ΕΚ) αριθ. 1260/1999(3), εφαρμόζεται η διαδικασία η προβλεπόμενη στο άρθρο 26 του ιδίου αυτού κανονισμού όσον αφορά την έγκριση μεγάλων έργων.

(1) Οδηγία αριθ. 85/337/ΕΟΚ του Συμβουλίου, της 27ης Ιουνίου 1985, σχετικά με την αξιολόγηση επιπτώσεων ορισμένων δημόσιων και ιδιωτικών έργων στο περιβάλλον, ΕΕ L 175 της 5.7.1985.

(2) Οδηγία αριθ. 97/11/ΕΚ του Συμβουλίου, της 3ης Μαρτίου 1997, τροποποιητική της οδηγίας 85/337/ΕΟΚ σχετικά με την αξιολόγηση των επιπτώσεων ορισμένων δημόσιων και ιδιωτικών έργων στο περιβάλλον, ΕΕ L 73 της 14.3.1997.

(3) Κανονισμός (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων όσον αφορά τα Διαρθρωτικά Ταμεία, ΕΕ L 161 της 26.6.1999.